Hochschule der Medien

D Hochschuel vu dr Medie (dt. Hochschule der Medien, churz HdM) isch e staatligi Fachhochschuel mit Sitz z Stuegert. Fascht 30 akkreditierti Bachelor- un Masterstudiegäng steen zur Uuswahl: vum Druck iber audiovisuälli Medie, Informazionsmanagement un Informatik, Wärbig oder Medieprodukzion bis zur Mediewirtschaft un Verpackigstächnik. Gschicht D Hochschuel isch am 1. Septämber 2001 entstande us dr Fusion vu dr Hochschule für Druck und Medien (grindet 1903) un dr Hochschule für Bibliotheks- und Informationswesen (grindet 1942). Grindigsräkter vu dr Hochschuel isch dr Uwe Schlegel gsii, wu vorhär Räkter vu dr Hochschuel fir Druck un Medie gsii isch. Am Änd vum Summersemeschter 2014 isch d Fakultet Informazion un Kommunikazion vu dr Hochschuel uf dr Forschigscampus Stuegert-Vaihenga zoge, diräkt näbe dr Universitet Stuegert. Bis dert isch si in dr Wolframstraße Stuegert-Nord gsii, am hitige Sitz vu dr private VWA-Hochschuel. As aini vu dr erschte Hochschuele im dytschsprochige Ruum bietet d HdM Studieinhalt zum E-Sport aa. Profil In allne Studiegäng wird no aigene Aagabe dur Theory un praxisnochi Projäkt aktiv Wisse vermittlet. Medieninhalt, Tächnik un Wirtschaft wäre mitenander verchnipft, Teamarbet trainiert, konzäpzionäll Dänke giebt un d Organisazion vu Medienarbet gschuelt. D Studieninhalt sin akkreditiert un wäre regelmäßig dur Qualitetssicherigsmaßnahmen iberprieft un uf aktuälli Entwicklige in dr Mediebranche abgstimmt. E praktisch Studiesemeschter zellt zum Bachelorstudium. In dr Masterstudiegäng wird sterker s theoretisch Fachwisse vermittlet. In Kooperazion mit Partnerhochschuele cha mer au an dr HdM promowiere. Hochschuelinschtitut S Inschtitut fir Aagwändti Forschig bindlet syt 2005 d Forschigsaktivitete vu dr HdM an Theme us unterschidlige Medieberaich vu dr druckte Eläktronik iber digitali Medie bis zum Informazionsdesign. Fir Studänte*ne, wu ne Unternäme wän ufböue un manage, het s e Start-up Center. D HdM isch Grindigsmitglid un dr Sitz vu HORADS, em Campusradio in dr Region Stuegert/Ludisburg. Studiegäng Zum Wintersemeschter 2004 het d HdM im Rame vum Bologna-Prozäss iri Studiegäng uf Bachelor- bzw. Masterabschliss umgstellt. Zum Wintersemeschter 2011/2012 isch s Bachelorstudium vu segs uf sibe Semeschter verlengeret un dr Master uf drei statt vier verchirzt wore. Aktuäll het s drei Fakultete: Fakultet Druck un Medie Fakultet Electronic Media Fakultet Informazion un Kommunikazion Bachelor- un Masterstudiegäng (Arts, Science, Engineering) Lyt, wu an dr HdM studiert hän Felix Binder (* 1977), Regisseur Felix Cramer (* 1974), Kameramann Jens Döring (* 1978), Musiker, Designer un Hochschuellehrer Jonas Friedrich (* 1980), Sportkommentator un Reporter Florian Hager (* 1976), Intendant vum Hessische Rundfunk Achim Michael Hasenberg, Produzänt un Regisseur Alexandra Staib (* 1985), Filmschauspileri, Redakteri un Filmproduzänti Lea Wagner (* 1994), Schurnalischti un Färnsehmoderatori Weblink Offiziälli Websyte Verfasste Studierendenschaft der HdM Ferderverain vu dr Hochschuel Institut für Angewandte Forschung (IAF) Fueßnote